CELEX: 32017R0135
Language: mt
Date: 2017-01-23 00:00:00
Title: Regolament tal-Kunsill (UE) 2017/135 tat-23 ta' Jannar 2017 li jemenda r-Regolament (UE) 2016/1903 li jiffissa l-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku

27.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 22/1
            
         REGOLAMENT TAL-KUNSILL (UE) 2017/135
   tat-23 ta' Jannar 2017
   li jemenda r-Regolament (UE) 2016/1903 li jiffissa l-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (UE) 2016/1903 (1) jistabbilixxi l-opportunitajiet tas-sajd għall-merluzz fis-suddiviżjonijiet tal-ICES 22 sa 24 (“l-istokk tal-merluzz Baltiku tal-Punent”) matul il-perjodi mill-1 ta' Jannar sal-31 ta' Jannar u mill-1 ta' April sal-31 ta' Diċembru 2017.
            
         
               (2)
            
            
               F'Diċembru 2016 il-Kumitat Xjentifiku, Tekniku u Ekonomiku għas-Sajd (STECF) ippubblika l-evalwazzjoni xjentifika tiegħu dwar l-impatt tal-għeluq tas-sajd għall-istokk tal-merluzz Baltiku tal-Punent matul il-perjodu mill-1 ta' Frar sal-31 ta' Marzu 2017. Dik l-evalwazzjoni tikkonferma li l-għeluq se jkun ta' benefiċċju għal dak l-istokk.
            
         
               (3)
            
            
               L-għeluq previst fir-Regolament (UE) 2016/1903 japplika wkoll għas-sajd għall-merluzz minn bastimenti ta' inqas minn 15-il metru tul totali f'żoni fejn il-fond tal-ilma huwa inqas minn 20 metru. Madankollu, l-evalwazzjoni mill-STECF tgħid li l-limitazzjoni tas-sajd għall-merluzz minn tali bastimenti f'tali żoni ma tikkontribwixxix b'mod sinifikanti għall-irkupru tal-istokk ikkonċernat.
            
         
               (4)
            
            
               Barra minn hekk, il-fatt li l-opportunitajiet tas-sajd kompletament ma jingħatawx fil-Punent tal-Baltiku jista' jirriżulta f'effett negattiv fuq stokkijiet oħrajn ta' merluzz fil-Baltiku, b'mod partikolari l-istokk tal-Lvant, minħabba ċ-ċaqliq possibbli tal-attivitajiet tas-sajd.
            
         
               (5)
            
            
               B'mod addizzjonali, li jitħallew bastimenti ta' inqas minn 15-il metru tul totali jistadu f'żoni fejn il-fond tal-ilma huwa inqas minn 20 metru se jipprovdi l-possibbiltà għal għadd limitat ta' sajjieda biex ikomplu l-operazzjonijiet tas-sajd tagħhom u li jimmiraw lejn speċijiet oħrajn barra l-merluzz.
            
         
               (6)
            
            
               Għalhekk, huwa proporzjonat li jingħata d-dritt lil bastimenti b'tul totali ta' inqas minn 15-il metru li jistadu f'żoni fejn il-fond tal-ilma huwa inqas minn 20 metru.
            
         
               (7)
            
            
               Mhuwiex xieraq li tali opportunitajiet ta' sajd ikunu disponibbli għal bastimenti tat-tkarkir tal-par, irrispettivament mit-tul tagħhom, minħabba l-kapaċità għolja tas-sajd ta' tali bastimenti.
            
         
               (8)
            
            
               Sabiex jiġi żgurat kontroll u monitoraġġ effikaċi taż-żona tas-sajd fejn il-fond tal-ilma huwa inqas minn 20 metru, jeħtieġ li jiġi żgurat li l-bastimenti kollha kkonċernati jkunu mgħammra b'sistema ta' monitoraġġ tal-bastimenti f'konformità mal-Artikolu 9(2) tar-Regolament tal-Kunsill (KE) Nru 1224/2009 (2). Għalhekk, l-Artikolu 9(5) ta' dak ir-Regolament, li jippermetti lill-Istati Membri jeżentaw bastimenti tas-sajd b'tul totali ta' inqas minn 15-il metru mir-rekwiżit li jkunu mgħammra b'sistema ta' monitoraġġ tal-bastimenti, m'għandux japplika fiż-żoni tas-sajd għall-istokk tal-merluzz Baltiku tal-Punent.
            
         
               (9)
            
            
               Sabiex jiġi żgurat l-isfruttament sostenibbli tal-istokkijiet tal-merluzz Baltiku tal-Punent f'konformità mar-Regolament (UE) 2016/1139 tal-Parlament Ewropew u tal-Kunsill (3), il-flessibbiltà ta' sena b'sena stabbilita bl-Artikolu 15(9) tar-Regolament (UE) Nru 1380/2013 tal-Parlament Ewropew u tal-Kunsill (4) għall-finijiet tal-obbligu ta' ħatt l-art ma għandhiex tapplika fir-rigward ta' dak l-istokk.
            
         
               (10)
            
            
               Għaldaqstant ir-Regolament (UE) 2016/1903 għandu jiġi emendat kif meħtieġ.
            
         
               (11)
            
            
               Il-projbizzjoni tas-sajd għall-merluzz fis-suddiviżjonijiet tal-ICES 22 sa 24 stabbilita bir-Regolament (UE) 2016/1903 se ssir effettiva fl-1 ta' Frar 2017. Sabiex ikun kompletament effettiv, dan ir-Regolament għandu għalhekk japplika mill-istess data u għandu jidħol fis-seħħ fid-data wara dik tal-pubblikazzjoni tiegħu,
            
         ADOTTA DAN IR-REGOLAMENT:
   Artikolu 1
   Fl-Anness tar-Regolament (UE) 2016/1903, l-entrata għall-merluzz fis-suddiviżjonijiet tal-ICES 22 sa 24 hija sostitwita b'dan li ġej:
   
      
                  
                     “Speċi:
                  
               
               
                  Merluzz
                  
                     Gadus morhua
                  
               
               
                  
                     Żona:
                  
               
               
                  Suddiviżjonijiet 22-24
                  (COD/3BC+24)
               
            
                  Danimarka
               
               
                  2 444 
               
               
                   
               
               
                   
               
            
                  Ġermanja
               
               
                  1 194 
               
               
                   
               
               
                   
               
            
                  Estonja
               
               
                  54
               
               
                   
               
               
                   
               
            
                  Finlandja
               
               
                  48
               
               
                   
               
               
                   
               
            
                  Latvja
               
               
                  202
               
               
                   
               
               
                   
               
            
                  Litwanja
               
               
                  131
               
               
                   
               
               
                   
               
            
                  Polonja
               
               
                  654
               
               
                   
               
               
                   
               
            
                  Żvezja
               
               
                  870
               
               
                   
               
               
                   
               
            
                  L-Unjoni
               
               
                  5 597 
               
               
                   
               
               
                   
               
            
                  TAC
               
               
                  5 597  (5)
                  
               
               
                   
               
               
                  TAC analitika
                  L-Artikolu 3(2) u (3) tar-Regolament (KE) Nru 847/96 ma għandux japplika
                  L-Artikolu 4 tar-Regolament (KE) Nru 847/96 ma għandux japplika
                  L-Artikolu 15(9) tar-Regolament (UE) Nru 1380/2013 ma għandux japplika.
               
            
   Artikolu 2
   Dan ir-Regolament għandu jidħol fis-seħħ fid-data wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Jannar 2017.
      
         
            Għall-Kunsill
         
         
            Il-President
         
         R. GALDES
      
   
   
      (1)  Ir-Regolament tal-Kunsill (UE) 2016/1903 tat-28 ta' Ottubru 2016 li jiffissal-opportunitajiet tas-sajd għall-2017 għal ċerti stokkijiet ta' ħut u gruppi ta' stokkijiet ta' ħut applikabbli fil-Baħar Baltiku u li jemenda r-Regolament (UE) 2016/72 (ĠU L 295, 29.10.2016, p. 1).
   
      (2)  Ir-Regolament tal-Kunsill (KE) Nru 1224/2009 tal-20 ta' Novembru 2009 li jistabbilixxi sistema tal-Unjoni ta' kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006 (ĠU L 343 22.12.2009, p. 1).
   
      (3)  Ir-Regolament (UE) 2016/1139 tal-Parlament Ewropew u tal-Kunsill tas-6 ta' Lulju 2016 li jistabbilixxi pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet, li jemenda r-Regolament tal-Kunsill (KE) Nru 2187/2005 u li jirrevoka r-Regolament tal-Kunsill (KE) Nru 1098/2007 (ĠU L 191, 15.7.2016, p. 1).
   
      (4)  Ir-Regolament (UE) Nru 1380/2013 tal-Parlament Ewropew u tal-Kunsill tal-11 ta' Diċembru 2013 dwar il-Politika Komuni tas-Sajd, li jemenda r-Regolamenti tal-Kunsill (KE) Nru 1954/2003 u (KE) Nru 1224/2009 u li jħassar ir-Regolamenti tal-Kunsill (KE) Nru 2371/2002 u (KE) Nru 639/2004 u d-Deċiżjoni tal-Kunsill 2004/585/KE (ĠU L 354, 28.12.2013, p. 22).
   
      (5)  Din il-kwota tista' tiġi mistada mill-1 ta' Jannar sal-31 ta' Jannar 2017 u mill-1 ta' April sal-31 ta' Diċembru 2017. Madankollu, bastimenti tas-sajd b'tul totali ta' anqas minn 15-il metru (għajr bastimenti għat-tkarkir tal-par) li huma mgħammra b'sistema ta' monitoraġġ tal-bastimenti skont l-Artikolu 9(2) tar-Regolament (KE) Nru 1224/2009 għandhom ukoll jitħallew jistadu din il-kwota mill-1 ta' Frar sal-31 ta' Marzu 2017 f'żoni fejn il-fond tal-ilma huwa inqas minn 20 metru. L-Artikolu 9(5) tar-Regolament (KE) Nru 1224/2009 ma għandux japplika.”